**Den nye Subaru Outback får også topkarakterer i Euro NCAP**

**Subaru fortsætter med at dominere, når det kommer til sikkerhed. Den nye Outback har indtil videre erobret den højeste rating og ranking i crashtest verden over. Nu også i Euro NCAP.**

Der ligger en gedigen sikkerhedstænkning bag Subaru og der foregår et løbende udviklingsarbejde for yderligere at forbedre og styrke sikkerheden i bilerne. Crash testene er også blevet hårdere og flere kriterier kommer til, hvilket stiller større krav til bilproducenterne.

I Euro NCAP's seneste test fik Outback konsekvent høje ratings og udmærker sig positivt mod konkurrenterne i samme klasse, når det kommer til opnåede point, i de forskellige kriterier. Nyt i år er, at Euro NCAP også rater for forebyggende sikkerhed. Outback blev testet med systemet EyeSight.

EyeSight har Europa-debut i sin tredje generation med introduktionen af den nye Outback. Systemet har seks funktioner og er baseret på et stereo-kamera, der også kan opdage fodgængere, cyklister og andre trafikanter.

For de danske bilkøbere er resultatet endda lidt bedre. For at kunne modtage det maksimale antal point i Euro NCAP, skal alle systemer være standard. I Danmark kommer EyeSight til at være standard i alle de nye Outback.

Den helt nye Outback lanceres i Danmark i marts næste år.

 Se mere om den helt ny Outback fra Euro NCAP:

 <http://www.euroncap.com/results/subaru/outback/580.aspx>